[bookmark: _GoBack]Na temelju članka 95. stavka 1. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i Statuta Grada Zadra („Glasnik Grada Zadra“ br. 9/09, 28/10, 3/13, 9/14 i 2/15-pročišćeni tekst, 3/18 i 7/18 – pročišćeni tekst, 15/19, 2/20, 3/21, 14/23 - pročišćeni tekst), Gradsko vijeće Grada Zadra dana _______2026. godine, donosi
ODLUKU
o izmjenama i dopunama Odluke o komunalnoj naknadi

Članak 1.
U Odluci o komunalnoj naknadi („Glasnik Grada Zadra“, broj 15/18, 2/20, 17/24 – u daljnjem tekstu: Odluka), u članku 3. iza stavka 4. dodaje se novi stavak 5. koji glasi:

„Komunalna naknada plaća se i za prostor koji je priveden svrsi, ali se ne koristi, prostor koji je u bitnome priveden svrsi, ali je potrebno izvršiti završne građevinske radove ili opremanje prostora inventarom i slično te prostor u kojem je nastupilo pogoršanje stanja prostora zbog neodržavanja od strane obveznika komunalne naknade ili treće osobe sukladno posebnim propisima o održavanju građevine.“

Članak 2.
U članku 4., stavku 1. podstavku 6. iza riječi „Molat“ dodaju se riječi „Brgulje, Zapuntel“.

Članak 3.
Članak 5. mijenja se i glasi:
„Utvrđuju se koeficijenti zona (Kz) u Gradu Zadru, kako slijedi:
· za I zonu: koeficijent 1,00
· za II. zonu: koeficijent 0,95
· za III. zonu: koeficijent 0,80
· za IV. zonu: koeficijent 0,65
· za V. zonu: koeficijent 0,60
· za VI. zonu: koeficijent 0,55
· za VII zonu: koeficijent 0,55.“

Članak 4.
U članku 6. iza stavka 4. dodaje se novi stavak 5. koji glasi:
„Zahtjev za umanjenje koeficijenta namjene obveznik plaćanja komunalne naknade podnosi gradskom upravnom tijelu nadležnom za komunalne poslove te je uz zahtjev dužan priložiti odgovarajuću dokumentaciju (raskid ugovora o zakupu, rješenje o odjavi obrta, dokaz o plaćanju paušala za električnu energiju i slično) kojom dokazuje da poslovnu djelatnost nije obavljao više od šest mjeseci.“

Članak 5.
U članku 15., stavku 1. iza riječi „koristi“ dodaju se riječi: „i na kojem ima prijavljeno prebivalište“.
U članku 15. stavku 2. iza riječi „stambeni prostor“ dodaju se riječi „na kojem imaju prijavljeno prebivalište“.
U članku 15. stavak 3. se briše.
Dosadašnji stavak 4. postaje stavak 3.
Dosadašnji stavak 5. postaje stavak 4.
Dosadašnji stavak 6. postaje stavak 5. te se iza riječi „Upravnom odjelu za komunalne djelatnosti i zaštitu okoliša Grada Zadra“ stavlja točka a ostatak stavka koji glasi „a zahtjev za oslobođenje iz stavka 3. ovog članka podnosi se Upravnom odjelu za socijalnu skrb i zdravstvo Grada Zadra“ se briše.

Članak 6.

Ostale odredbe Odluke ostaju nepromijenjene.   

Članak 7.
Ova Odluka stupa na snagu osmog dana od dana objave u, Glasniku Grada Zadra", a primjenjuje se od 1. siječnja 2027. godine.

